
אוניברסיטת בר אילן                                                     מאי   2003

מכינה קדם אקדמית

מבחן מתכונת בגאוגרפיה

חלק א'  - א"י והמזה"ת

משך הבחינה: שעתיים

מבנה השאלון ומפתח ההערכה: בשאלון זה שני פרקים.

פרק ראשון  - גאוגרפיה של ארץ ישראל –    2 * 12  = 24 נקודות

פרק שני     - גאוגרפיה של המזרח התיכון -  2 * 10  = 20 נקודות
                                                                                  סך הכל  -  44 נקודות

חומר עזר מותר בשימוש: אטלס כללי (כולל אטלס אוניברסיטאי חדש ואטלס כרטא). מפה של א"י 1:250000.  מפה גאולוגית של א"י. אטלס ישראל החדש.

הוראות מיוחדות: כדי להמחיש את תשובותיך היעזר בסרטוטים, בחתכים וגרפים לפי הצורך.

שים לב: בשאלות בנושא א"י נכללת שאלה המסתמכת על מפות מ"אטלס ישראל החדש".

פרק ראשון – גאוגרפיה של ארץ ישראל
ענה על שתיים מהשאלות 1-7 (12 נקודות לכל שאלה)

1. רמת הגולן
1. תאר את התנאים הפיזיים של רמת הגולן. בתשובתך התייחס למבנה השטח, המסלע, האקלים והקרקעות המאפיינים את האזור.(4)

2. בחר שני ענפי כלכלה, שהתפתחו באזור והסבר שני גורמים, שהביאו לפתוח ענפים אלו (סה"כ ארבעה גורמים)(8)  

2. מים ומאגרי מים

1. סקור בקצרה את מקורות המים הזמינים העומדים לרשות מדינת ישראל. התייחס בתשובתך למים עיליים ולמי תהום.(6)

2. בארץ קיימים מספר מאגרי מים מלאכותיים. הבא שתי דוגמאות למאגרי מים כאלה, ושתי מטרות להקמתם. (ניתן להעזר במפת מפעלי מים באטלס ישראל החדש)(6)

3. העיר מודיעין

1. מודיעין הוקמה כעיר מתוכננת. העזר במפת מודיעין – תכנון עירוני, באטלס ישראל והסבר שלושה עקרונות תכנון עירוני הקיימים בעיר.(6)
2. מודיעין היא חלק מתוכנית הכוכבים, שכללה הקמת ישובים עירונים וקהילתיים לאורך הקו הירוק. הסבר שתי מטרות להקמת מודיעין כעיר חדשה.(6) 

4. החקלאות בארץ

לפניך טבלה ובה נתונים אודות היצוא החקלאי מישראל בשנים נבחרות, על פי סוגי הגידול (באחוזים מכלל היצוא החקלאי).

	2000
	1972
	1950
	סוג הגידול

	12%
	67%
	100%
	הדרים

	13%
	3%
	-
	פרות אחרים

	35%
	20%
	-
	גידולי שדה וירקות

	27%
	5%
	-
	פרחים

	13%
	5%
	-
	גידולים אחרים


1. תאר ארבעה שינויים, שחלו ביצוא החקלאי ב- 50 השנים האחרונות.(4)
2. הסבר שני גורמים, שהביאו לשינויים אלה.(8)

5.אכות הסביבה – בעיית שטחים פתוחים
1. הסבר מהו שטח פתוח והבא שלוש דוגמאות לשטחים פתוחים במרחב העירוני, הכפרי או הטבעי.(4)

2. מהי החשיבות של שטחים פתוחים במדינה.4) 
3. הסבר שני גורמים להצטמצמות השטחים הפתוחים בישראל.(4)
6.מדרש תמונה – שימושי קרקע

1. התבונן בנספח א' (תמונה של חוף הים נתניה), ציין שלושה שימושי קרקע קיימים או אפשריים בתמונה והסבר מדוע  תתכן תחרות ביניהם.(6)

2. העזר במפות שימושי קרקע  אזור המרכז והנגב, באטלס ישראל, ציין שני שימושי קרקע שונים המופיעים בנגב ואינם מופיעים במישור החוף והסבר מדוע הם אינם במישור החוף.

שים לב

שאלה 7 מיועדת לתלמידים שקראו גם את המאמר "התברגנות של שכונות בערי ישראל" מאת עמירם גונן, מהספר תמורות בגאוגרפיה של ישראל: גלעין שוליים. 
7. א. "תהליך התברגנות של שכונות עומד בניגוד לתהליך הגירה פנים עירוני שרווח עוד קודם לכן.."  הסבר את המונח "התברגנות של שכונות" על רקע תנועת הגירה פנים עירונית אחרת.(6)

ב. בחר באחת השכונות בארץ, הסבר את תהליך ההתברגנות שלה והתייחס לשני גורמים שהביאו להתברגנותה.(6)   

פרק שני – גאוגרפיה של המזרח התיכון

ענה על שתיים מהשאלות 8-12 (10 נקודות לכל שאלה)

8. נמל עקבה

1. החשיבות של נמל עקבה מקיפה גם מדינות אחרות באזור מלבד ירדן. הסבר שלושה גורמים הסטוריים או פיזיים שעזרו לנמל עקבה להתפתח מעבר לחשיבותו כנמל ירדני.(6)
2. תאר שני ענפי כלכלה המתפתחים בירדן בעזרת נמל עקבה.(4)

9. החקלאות והחברה הכפרית במצרים

1. תאר שני מאפיינים של החברה הכפרית במצרים.(2)

2. הסבר בקצרה את המושגים "התפוצצות אוכלוסין חקלאית" ו"מעגל העוני".(4)
3. לפניך טבלה: אדם וקרקע במצרים נתוני יסוד
	שטח יבולים (במליוני דונם)
	שטח מעובד לחקלאי (דונם)
	שטח מעובד (מליוני דונם)
	מספר החקלאים (במליונים)
	האוכלוסייה החקלאית

(%)
	האוכלוסייה במליונים
	השנה

	12.0
	5.6
	12.0
	3.69
	88
	4.2
	1820

	30.8
	2.4
	21.6
	9.07
	81
	11.2
	1907

	36.8
	1.76
	23.2
	13.10
	69
	19.0
	1967

	48.0
	1.48
	25.2
	16.80
	43
	39.0
	1977

	50.0
	1.06
	28.0
	26.40
	40
	66.0
	1998


הסבר גורם אחד לגידול בשטח היבולים במצרים וגורם אחד לירידה בשטח המעובד לכל חקלאי.(4)

10. בעיות סביבתיות באזורי חוף וים
1. הסבר שלושה גורמים לזהום הים וחופיו במזה"ת.(6)

2. בחר באחד הימים במזה"ת: המפרץ הפרסי, מפרץ אילת או הים התיכון והערך באחד מהם את הנזקים הסביבתיים שנגרמו לים בעקבות זהום ומהן האפשרויות לצמצם את בעיית הזהום ולמזער אותה.(4)
11. אוכלוסייה והתיישבות במזה"ת

במזה"ת ניכר חוסר איזון בין אזורי בתפרוסת האוכלוסייה.

1. ציין ארבעה גורמים המושכים אוכלוסייה לאזורים מסויימים במזה"ת.(4)

2. תאר שני דפוסי הגירה הקיימים במזה"ת: הגירה בין ארצות האזור והגירה פנימית בתוך המדינה והסבר אותן.(6)

שים לב

שאלה 12 מיועדת לתלמידים שקראו גם את המאמר "המזה"ת על קו פרשת המים" מאת טוני אלן מהספר המזה"ת בפתח המאה ה-21.

12. א. המחסור במים הוא אחת הבעיות הקשות במזה"ת. הסבר כיצד "מים וירטואלים" יכולים לשמש כפתרון למחסור במים באזור.(4)

ב. הסבר שתי דרכים נוספות, שבעזרתן יכולות מדינות האזור לפתור את בעיית המחסור במים.(4)

ג. בחר באחת הדרכים מסעיף ב' והסבר אלו קשיים עלולים להיווצר בעקבות יישומה.(2) 

בהצלחה

חלק ב'  - גאוגרפיה חבלית וגאוגרפיה רגיונלית

משך הבחינה: שעתיים

מבנה השאלון ומפתח ההערכה: בשאלון זה שני פרקים.

פרק שלישי – גאוגרפיה חבלית: ארה"ב הבתר תעשיתית, אירופה לקראת המאה ה-21, העולם המתפתח (העולם השלישי).   עליך להשיב על חמש שאלות בלבד. אין להשיב על יותר משתי שאלות בנושא.   5 * 8 = 40 נקודות.    (הערה: פרק רביעי – גאוגרפיה נושאית, לא למדתם)

חומר עזר מותר בשימוש: אטלס כללי (כולל אטלס אוניברסיטאי חדש ואטלס כרטא). מפה של א"י 1:250000.  מפה גאולוגית של א"י. 

הוראות מיוחדות: כדי להמחיש את תשובותיך היעזר בסרטוטים, בחתכים וגרפים לפי הצורך.

ארצות הברית הבתר תעשייתית

1. אוכלוסייה ותעסוקה
1. תאר שני שינוים, שחלו בתעסוקה האמריקאית בתקופה הבתר תעשייתית והסבר אותם.(4)

2. בדוק האם שינויים כלכליים אלו (כל שינוי בנפרד), השפיעו על תפרוסת האוכלוסייה ברמה הארצית או ברמה המקומית, הסבר את תשובתך. (4)
2. החקלאות הבתר תעשייתית

1. "התמורות בעידן הבתר תעשייתי לא שינו את המערך הכללי של החקלאות בארה"ב ברמה המקומית, אך חשיבותם והשפעתם רבה ברמה האזורית וברמה הארצית.

הסבר שני שינויים שחלו בחקלאות בארה"ב בעידן הבתר תעשייתי.(6)

2. "בתפרוסת הגידולים החקלאיים בארה"ב לא חלו שינויים משמעותיים" הסבר מדוע והדגם את תשובתך .(2)

3. לוס אנג'לס

1. לוס אנג'לס עוברת תהליכי רכוז וביזור במקביל. הבא דוגמא לכל תהליך של ביזור ורכוז והסבר אותן. סה"כ שתי דוגמאות.(4)

2. מהו המע"ר הקוי, וכיצד בא לידי ביטוי בלוס אנג'לס.(4)
מערב אירופה לקראת המאה ה-21

4. אנרגייה ותעשייה

1. עיין בנספח א' ונתח את מגמת הפקת נפט וגז במדינות הים הצפוני על רקע משבר הנפט, הסבר את תשובתך.(4)

2. בחר בשני ענפי תעשייה במערב אירופה והסבר את השינויים שחלו בהם על רקע השינויים הכלכליים בעולם בעשרים השנים האחרונות.(4)

5. תיירות ושימור הנוף במערב אירופה
1. הסבר שלושה שינויים שמחוללת התיירות באזור והדגם את תשובתך.(4)

2. מהי המדיניות של מדינות מערב אירופה כלפי שימור נוף. הסבר את תשובתך והבא דוגמא מאחת המדינות.(4)
6. אירלנד ויוון

1. אירלנד ויוון נחשבות מדינות שוליים במערב אירופה. הסבר שני מאפינים לאזורי שוליים הקיימים במדינת אלה. (סה"כ ארבעה מאפיינים)(4)

2. בחר שתי פעילויות כלכליות בכל מדינה, שבעזרתן מנסים להעלות את רמת הכלכלה במדינות אלה ולפתח אותן.(4)

עולם מתפתח

7. האוכלוסייה במדינות מתפתחות

1. בחר ארבעה מאפיינים דמוגרפיים והסבר מדוע הם מאפיינים את אוכלוסיית העולם המתפתח.(4)

2. מדוע גידול דמוגרפי מואץ מוגדר כבעייה? הסבר ארבע בעיות שונות הנוצרות במדינה מתפתחת בעקבות רבוי טבעי גבוה.(4)
8. ערים ועיור

1. תהליכי העיור בעולם המתפתח נמצאים בעיצומם והדבר מתבטא בעיור מהיר מאוד. הסבר שני מקורות של הגידול העירוני.(2)

2. בחר שני דגמי עיור אופיינים לעולם המתפתח, הצג אותם והסבר מדוע הם מאפיינים את העולם המתפתח. הדגם את תשובתך.(6)
9. מחצבים אנרגיה ותעשייה

1. להפקת מחצבים ומקורות אנרגיה יש השפעה מוגבלת בלבד על פיתוחו של העולם השלישי. הבא שלושה גורמים המסבירים עובדה זו.(4)

2. הסבר שלושה גורמים המקשים על פיתוח התעשייה במדינות מתפתחות.(4) 

בהצלחה

חלק ג' – אנסין – חבל ארץ שלא נלמד

משך הבחינה: שעה וחצי

בשאלון זה תיבדק יכולתך להתמודד עם נושא גאוגרפי שלא למדת. השאלון מבוסס על ניתוח מפות באטלס האוניברסיטאי או באטלס כרטא. החבל שבו עוסק השאלון הוא רוסיה האסייתית – (מהרי אורל במערב עד האוקיינוס השקט במזרח).

זכור: המידע הגאוגרפי מצוי לא רק במפות החבליות שבאטלס, אלא גם במפות העולמיות והנושאיות (כמו: אקלים, אוכלוסייה וכלכלה).

שים לב: רשום במחברתך את סוג האטלס העומד לרשותך (אטלס אוניברסיטאי חדש, אטלס כרטא) ואת שנת ההוצאה שלו.

עליך לענות על ארבע שאלות: שאלה ראשונה חובה ועל שלוש מהשאלות 2-5.  כל שאלה 4 נקודות. 4 * 4 = 16 נקודות.

1. מבנה השטח (זוהי שאלת חובה)

חלק את רוסיה האסייתית ל  3-5 אזורי משנה ותאר את המאפיינים הפיזיים של כל אזור.(4)

עליך להשיב על 3 שאלות משאלות 2-5

2. אקלים

1. באזור זה מספר אזורי אקלים. בחר שני אזורים ותאר את מאפייני האקלים של כל אחד.(2)

2. אלו גורמי אקלים השפיעו על כל אזור?(2)
3. עיצוב גאומורפולוגי

אתר במפה את נהר הלנה, עקוב אחרי מהלך הנהר ותאר שתי תופעות גאומורפולוגיות המופיעות בנהר עד לשפכו אל הים.(4)

4. תפרוסת אוכלוסייה

1. תאר את תפרוסת האוכלוסייה בחבל.(2)

2. הסבר שני גורמים, שהשפיעו על התפרוסת.(2)
5. כלכלה ורמת פיתוח

1. רשום שלושה סוגי מחצבים ושלושה גידולי חקלאות ברוסיה.(2)

    ב. עיין בנתונים הבאים על רוסיה (לשנת 2000)  והשב על השאלה 

	תרומת הענף בתל"ג ב %
	  % מועסקים
	

	7
	11
	חקלאות

	39
	28
	תעשייה

	53
	61
	שרותים


תל"ג לנפש: רוסיה - 8800 $ לנפש (פולין – 9500 $ לנפש, אוסטריה – 27700 $ לנפש אלבניה – 4500 $ לנפש). 

גידול התל"ג בשנת 2002 4%. 

יבוא תעשייתי: מוצרי צריכה, מכונות, ציוד רפואי ותקשורת. 

 הערך את רמת הכלכלה של רוסיה ואת רמת הפתוח שלה.(2)

בהצלחה

